Αλκέτας Β΄ της Ηπείρου

Ο Αλκέτας Β΄ (4ος αιώνας π.Χ.) ήταν βασιλιάς τον Μολοσσών, μέλος της Δυναστείας των Αιακιδών, βασιλέων της Ηπείρου. Ήταν γιος του βασιλιά Αρύββα και μεγαλύτερος αδελφός του Αιακίδη.

 Βιογραφικά στοιχεία 
Σύμφωνα με τον Παυσανία, ο αυταρχικός χαρακτήρας του στάθηκε η αιτία να τον διώξει ο πατέρας του από το βασίλειο.Παυσανίας, «Ελλάδος περιήγησις», 1.11.5 Τον Αρύββα διαδέχτηκε ο Αλέξανδρος Α΄ και κατόπιν ο Αιακίδης. Μετά τον θάνατο του τελευταίου ενώ μαχόταν τον Κάσσανδρο, οι Ηπειρώτες ανακάλεσαν τον Αλκέτα από την εξορία για να καλύψει το κενό εξουσίας που δημιουργήθηκε.Διόδωρος ο Σικελιώτης, «Ιστορική Βιβλιοθήκη», 19.88

Με την εξέλιξη αυτή των πραγμάτων, ο Λυκίσκος, στρατηγός του Κάσσανδρου στην Ακαρνανία, εισέβαλε με στρατό στην Ήπειρο, ελπίζοντας να απομακρύνει τον Αλκέτα από τον θρόνο προτού μπορέσει να εδραιώσει την κυριαρχία του. Τότε ο Αλκέτας έστειλε τους γιους του, Αλέξανδρο και Τεύκρο, στους διάφορους οικισμούς να συγκεντρώσουν στρατό. Ο ίδιος στρατοπέδευσε με τους άνδρες που είχε ήδη κοντά στον εχθρό και περίμενε να επιστρέψουν οι γιοι του.

Ωστόσο, οι Ηπειρώτες τρόμαξαν στη θέα της υπεροχής των στρατευμάτων του Λυκίσκου και αυτομόλησαν στον εχθρό. Εγκαταλελειμμένος, ο Αλκέτας βρήκε καταφύγιο στις Ευρυμενές, μια πόλη της Ηπείρου. Καθώς η πόλη πολιορκούταν, κατεύθασε με ενισχύσεις ο γιος του Αλέξανδρος. Ακολούθησε βίαιη και πολύνεκρη μάχη, η οποία είχε δυσμενή αποτελέσματα για τον Λυκίσκο. Εντούτοις, όταν κατεύθασε ο Δεινίας με ενισχύσεις, έλαβε χώρα δεύτερη μάχη, στην οποία οι Ηπειρώτες ηττήθηκαν. Οι Αλέξανδρος και Τεύκρος ακολούθησαν τον πατέρα τους στη φυγή του με κατεύθυνση κάποιο οχυρό, ενώ ο Λυκίσκος καταλάμβανε της Ευρυμενές, λεηλατώντας και καταστρέφοντάς τις.

Όσο συνέβαιναν αυτά, ο Κάσσανδρος είχε ήδη αρχίσει να κινείται με κατεύθυνση την Ήπειρο για να ενισχύσει τον στρατηγό του. Μόλις όμως ενημερώθηκε πως ο Λυκίσκος είχε στεφθεί νικητής, ήρθε σε επαφή με τον Αλκέτα, με τον οποίο τελικά ήρθε σε συμφωνία. Ο τελευταίος του παραχώρησε μάλιστα και μέρος του στρατού του για να τον βοηθήσει στην - αποτυχημένη όπως αποδείχτηκε - πολιορκία της Απολλωνίας που σχεδίαζε.Διόδωρος ο Σικελιώτης, «Ιστορική Βιβλιοθήκη», 19.89

Ο Αλκέτας εξακολούθησε να κυβερνά για ένα διάστημα ακόμη. Επέδειξε όμως μεγάλη σκληρότητα απέναντι στον λαό. Ως αποτέλεσμα δολοφονήθηκε μαζί με δύο από τους γιους του, τα ονόματα των οποίων ήταν Εσιονεύς και Νίσος, και οι οποίοι ήταν ακόμη σε παιδική ηλικία. Κατόπιν στον θρόνο της Ηπείρου εγκαταστάθηκε με τη βοήθεια του βασιλιά των Ιλλυριών, Γλαύκου, ο εντεκάχρονος Marcus Junianus Justinus, «Επιτομή του Πομπήιου Τρόγου», 17.3 ή δωδεκάχρονος Πλούταρχος, «Βίοι Παράλληλοι: Πύρρος», §3 γιος του Αιακίδη, ο Πύρρος.

 Χρονολόγιο 
 Έτος (π.Χ.)  Γεγονός   Γέννηση του Αλκέτα, γιου του βασιλιά της Ηπείρου, Αρύββα. Ο Αρύββας εξορίζει τον Αλκέτα εξαιτίας της αυταρχικής συμπεριφοράς του. 359 π.Χ. Ο Αρύββας εξασφαλίζει τη συμμαχία του βασιλιά της Μακεδονίας, Φίλιππου Β΄, δίνοντάς του το χέρι της ανηψιάς του, Ολυμπιάδας. 356 π.Χ. Γεννιέται ο Αλέξανδρος ο Μέγας. 350 π.Χ. Ο Φίλιππος Β΄ εισβάλει στην Ήπειρο, τοποθετώντας στον θρόνο τον κουνιάδο του, Αλέξανδρο Α΄. 334 π.Χ. Ο Αλέξανδρος Α΄ αναχωρεί για εκστρατεία στην Ιταλία, μετά από παράκληση της πόλης του Τάραντα. 331 π.Χ. Ο Αλέξανδρος χάνει τη ζωή του καθώς διέσχιζε με τον στρατό του ένα ποτάμι στην Πανδοσία. Τον διαδέχεται η χήρα του, Κλεοπάτρα, ως επίτροπος του ανήλικου γιου του, Νεοπτόλεμου Γ΄. 330 π.Χ. Η Ολυμπιάδα μεταβαίνει στην Ήπειρο, αλλά λίγο αργότερα η κόρη της Κλεοπάτρα μεταβαίνει στην Πέλλα. Ο αδελφός του Αλκέτα, Αιακίδης, κυβερνά την Ήπειρο. 323 π.Χ. Θάνατος του Αλεξάνδρου του Μέγα στη Βαβυλώνα. 318 π.Χ. Γεννιέται ο Πύρρος της Ηπείρου, γιος του Αιακίδη και της Φθίας. 317 π.Χ. Ο Αιακίδης βοηθά τον Πολυπέρχοντα να εξασφαλίσει τα δικαιώματα της ξαδέλφης του, Ολυμπιάδας και του πεντάχρονου βασιλιά της Μακεδονίας, Αλεξάνδρου Δ΄.  316 π.Χ. Ο Αιακίδης σπεύδει να βοηθήσει την Ολυμπιάδα, η οποία μάχεται τον Κάσσανδρο. Τον αναχαιτίζει ο στρατηγός Αταρχίας. Ο Αιακίδης αντιμετωπίζει τη στάση μιας μερίδας στρατιωτών οι οποίοι τελικά οργανώνουν κίνημα και τον ανατρέπουν. Ο Πύρρος φυγαδεύεται στην Ιλλυρία. Ο Κάσσανδρος διατάζει τη θανάτωση της Ολυμπιάδας. Αντιβασιλιάς της Ηπείρου αναλαμβάνει ο Λυκίσκος, με διαταγές του Κάσσανδρου. 313 π.Χ. Ο Αιακίδης επιστρέφει στον θρόνο. Συγκρούεται δύο φορές με τον Φίλιππο, αδελφό του Κάσσανδρου, και χάνει τη ζωή του κοντά στις Οινιάδες. Τον διαδέχεται ο μεγαλύτερος αδελφός του, Αλκέτας Β΄. Ο Λυκίσκος, στρατηγός του Κάσσανδρου στην Ακαρνανία, εισβάλλει με στρατό στην Ήπειρο. Οι άνδρες του Αλκέτα τον προδίδουν περνώντας στο στρατόπεδο του εχθρού. Ο Αλκέτας πολιορκείται στις Ευρυμενές. Από τη δύσκολη θέση τον βγάζει ο γιος του, Αλέξανδρος. Λαμβάνοντας ενισχύσεις ο Λυκίσκος παίρνει το πάνω χέρι και καταστρέφει τις Ευρυμενές. 312 π.Χ. Ο Αλκέτας έρχεται σε συμφωνία με τον Κάσσανδρο, παρέχοντάς του στρατό. Την ίδια χρονιά ο Δημήτριος ο Πολιορκητής ηττάται από τα συνασπισμένα στρατεύματα των αντιπάλων του στη Μάχη της Γάζας. 307 π.Χ. Κουρασμένοι από τη διακυβέρνηση του Αλκέτα, οι Ηπειρώτες δολοφονούν εκείνον και τους γιους του Εσιονέα και Νίσο. Στον θρόνο ανεβαίνει ο ανήλικος ακόμη Πύρρος.

 Δείτε επίσης 
Δυναστεία των Αιακιδών
Αρχαία Ήπειρος 
Ελληνιστική περίοδος

 Παραπομπές 

Κατηγορία:Βασιλείς της Δυναστείας των Αιακιδών